NukeNews No. 26 - SLOVENIAN

************************************************************ *   NukeNews #26 - Proti-jedrski informacijski servis     * ************************************************************ -- 0. Predgovor -- Mednarodno proti-jedrsko akcijsko poletje v različnih državah je končano, bilo je veliko dogodkov in zbranih zainteresiranih ljudi ter v različnih oblikah zavzeto stališče proti jedrski energiji. Eno od srečanj je bil Mednaroni proti-jedrski kamp v Döbelnu, organiziran s strani aktivistov mreže Nuclear Heritage Network, kjer smo razpravljali tudi o NukeNews. Zbralo se je več kot 50 ljudi iz trinajstih držav iz štirih kontinentov, ki so se med seboj spoznavali, spoznavali bitke, s katerimi se soočajo drugi, analizirali različne strategije ter načrtovali prihodnje aktivnosti. V tej številki vas informiramo o novostih jedrskega razvoja na Češkem, v Sloveniji in Kanadi ter objavljamo poročila nekaj proti-jedrskih aktivistov iz Velike Britanije in Združenih držav. Če imate tudi vi kakšne zanimive novice, poročila ali najave kampanj in akcij, nam to sporočite. Več o tem na koncu glasila. -- Povzetek NukeNews #26 -- 0. Predgovor 1. Češka odgovornost za jedrsko škodo  v milijonih, namesto milijardah 2. Češka: Laboratorij Bukov- raziskave o geoloških razmerah na     neprimerni lokaciji 3. Slovenija: Gradnja suhega skladišča za izrabljeno gorivo v JE     Krško 4. Velika Britanija: posnetek konference "Ni potrebe po      jedrski energiji (No Need For Nuclear)" 5. Velika Britanija: Pozor, jedrski vlaki vozijo darila 6. Velika Britanija: "Zadnji radioaktivni delci so bili odstranjeni" iz plaže St Bees 7. Velika Britanija: Dogodki v spomin 60. obletnice požara v    Windscale 8. Kanada: Nadaljnja zamuda pri odločitvi o načrtu odlaganja jedrskih odpadkov podjetja OPG 9. Kanadska zvezna vlada želi več informacij o vplivu predvidenega odlagališča za radioaktivne odpadke, ki bi naj stal v bližini območja staroselcev 10. Proti-jedrske novice iz Kalifornije 11. Izšlo Poročilo o stanju svetovne jedrske industrije 2017 12. »Keep Space4Peace« - USAF Croughton 13. Prihajajoči dogodki 14. O NukeNews -- 1. Češka odgovornost za jedrsko škodo  v milijonih, namesto milijardah -- Operater CEZ je zavaroval svoje jedrske elektrarne pred škodo do 10 milijard kron, medtem ko se češka vlada izogiba v celoti zavarovati prebivalce in podjetnike v okolici JE Dukovan in Temelin za primer jedrske nesreče. Zgolj zaradi finančnih prihrankov? Kaj se skriva za obnašanjem čeških institucij? Preberite celoten članek: http://www.nuclear-heritage.net/index.php/Czech_liability_for_nuclear_damage_in_billions_instead_of_trillions -- 2. Češka: Laboratorij Bukov- raziskave o geoloških razmerah na     neprimerni lokaciji -- Češki nadzorni organ za radioaktivne odpadke (RAWRA) ne želi javno objaviti tehnično-ekonomske študije o implementaciji raziskovalnega programa v podzemnem raziskovalnem objektu Bukov. Tako javnost ne more preveriti, ali je lokacija Bukov, ki se nahaja v nekdanjem rudniku urana Dolní Rožínka, v regiji Vysočina, res primerna za raziskovalne dejavnosti za globoko odlagališče. V avgustu 2017 je na to neprimerno prakso že opozorila organizacija Calla. Preberite celoten članek: http://www.nuclear-heritage.net/index.php/CZ:_Bukov_Laboratory_-_research_on_geological_conditions_in_an_unsuitable_location -- 3. Slovenija: Gradnja suhega skladišča za izrabljeno gorivo v JE     Krško -- V Zvezi ekoloških gibanj Slovenije in Posavskem jedrskem lokalnem partnerstvu so prepričani, da krška nuklearka pri načrtovanju gradnje suhega skladišča izrabljenega jedrskega goriva nima vseh potrebnih dovoljenj. Kot so zapisali v pismu, ki so ga naslovila na Ministrstvo za okolje in prostor ter infrastrukturo, ne gre zgolj za varnostno nadgradnjo, kot trdijo v jedrski elektrarni, temveč za nov jedrski objekt, za katerega je potrebna "umestitev z državnim prostorskim načrtom in celovit pristop skladno z zakonom o varstvu okolja". JE Krško načrtuje gradnjo zgolj po zakonu o graditvi objektov. Dodajajo: »Prav tako bi po našem mnenju morali ministrstvo, uprava za jedrsko varnost in jedrska elektrarna Krško začeti vse postopke pridobivanja družbene sprejemljivosti ter omogočiti prebivalcem sodelovanje v skladu z Aarhuško konvencijo in konvencijo o presoji čezmejnih vplivov na okolje«. Prehod na suho skladiščenje bo izvedla ameriška družba Holtec, pogodbena vrednost znaša 68,3 milijona evrov. Gradnja in prestavitev zabojnikov z izrabljenimi gorivnimi elementi, ki bo potekala v dveh fazah, naj bi bila končana do leta 2028. Več na: https://www.dnevnik.si/1042777467/lokalno/zasavje-in-posavje/suho-skladisce-izrabljenega-goriva-v-nuklearni-elektrarni-krsko-bo-zasciteno-tudi-pred-padcem-letala -- 4. Velika Britanija: posnetek konference "Ni potrebe po      jedrski energiji (No Need For Nuclear)" -- 17. junija 2017 je v Londonu potekala konferenca "Ni potrebe po jedrski energiji: obnovljivi viri so tukaj (No Need For Nuclear: The Renewables Are Here)". Na voljo so posnetki vseh 16 govorcev ter njihove predstavitve. Povezava do video posnetkov: http://www.nuclear-heritage.net/index.php/UK:_%22No_Need_For_Nuclear%22_conference_videos -- 5. Velika Britanija: Pozor, jedrski vlaki vozijo darila -- 22. julija so se v Carlisleju britanski aktivisti iz iniciativ "Close Capenhurst" in "Radiation Free Lakeland" udeležili odprtega dneva DRS (Direct Rail Services). Priča so bili zavajanju podjetja, saj je jasno, da njihovi vlaki prevažajo izrabljeno jedrsko gorivo in radioaktivne materiale. DRS je bil ustanovljen leta 1994 s strani British Nuclear Fuels Ltd. (preimenovano v Nuclear Decommissioning Authority), z namenom železniškega prevoza radioaktivnega materiala. DRS se je od takrat razširil tudi na druga področja, kot je prevoz hrane. Več na: https://mariannewildart.wordpress.com/2017/07/22/beware-nuclear-trains-bearing-gifts/ -- 6. Velika Britanija: "Zadnji radioaktivni delci so bili odstranjeni" iz plaže St Bees -- 30. julija je organizacija Cumbria Wildlife Trust ponovno organizirala letno srečanje za otroke na plaži St Bees, spodbujajoč jih, naj se ure in ure igrajo v pesku, ki vsebuje najnevarnejše radionuklide, ki bi morali biti ločeni od biosfere. Ta dogodek grajenja skulptur iz peska, organiziran s strani dobrodelne organizacije, ni samo neetičen, ampak celo pomaga in podpira nadaljevanje odlaganja radioaktivnih odpadkov v Irsko morje. Radiation Free Lakeland opozarja, da letno poročilo Sellafield navaja, da je pesek na plaži St Bees še vedno potrebno dekontaminirati od kobalta 60, ki je sintetičen radioaktivni izotop kobalta z razpolovno dobo 52.714 let. Proizveden je umetno v jedrskih reaktorjih. CWT vztraja, da so bili iz plaže odstranjeni vsi radioaktivni delci. Kakorkoli, institucija Sellafield priznava, da je njihov nadzor omejen ter da niso odstranili vseh radioaktivnih delcev. Čez poletje, velikonočne in božične praznike ne izvajajo nadzora, da ne bi prestrašili uporabnikov plaže. Več na: https://mariannewildart.wordpress.com/2017/07/26/the-last-radioactive-particle-has-been-removed-from-st-bees-cumbria-wildlife-trust-presented-with-award/ -- 7. Velika Britanija: Dogodki v spomin 60. obletnice požara v    Windscale -- 9. oktober ob 13h: Dogodek ustvarjanja transparentov na kmetiji Maple, s predstavitvami jedrskih aktivistov. 9. oktober ob 15:30: Demonstracije v Springfieldu pri obratu za proizvodnjo jedrskega goriva. 10. oktober ob 11h: shod v mestu Keswick, v spomin na požar v Windscale-u in na žrtve požara. 10. oktober ob 14h: polaganje jesenskega venca na spominsko ploščo Windscale. 10. oktober ob 15h: obisk lokacije požara, kjer še vedno stoji dimnik, ker je razgradnja še vedno prenevarna. Več informacij: https://mariannewildart.wordpress.com/2017/09/03/60th-anniversary-of-the-windscale-fire/ -- 8. Kanada: Nadaljnja zamuda pri odločitvi o načrtu odlaganja jedrskih odpadkov podjetja OPG -- Zvezni minister za okolje in podnebje je izdal dopis OPG-ju s tretjo zahtevo za dodatne informacije. S to zahtevo je bila zamaknjena tudi časovnica za zaključek pregleda in ministrove odločitve. Preberite celoten članek: http://mailchi.mp/9bc6bc1794a1/sko9xiuupq-2752985?e=f56b9c558c -- 9. Kanadska zvezna vlada želi več informacij o vplivu predvidenega odlagališča za radioaktivne odpadke, ki bi naj stal v bližini območja staroselcev -- Potrebne bodo dodatne informacije o tem, kako predvideno odlagališče za radioaktivne odpadke, ki bi naj stalo v bližini jezera Huron, lahko vpliva na območje domorodcev, preden bo vlada odobrila projekt. Več na: https://www.thestar.com/news/canada/2017/08/21/federal-government-wants-more-information-on-impact-of-proposed-nuclear-waste-bunker-near-indigenous-community.html -- 10. Proti-jedrske novice iz Kalifornije -- Poleg letnih aktivnosti pri laboratoriju Livermore proti rabi jedrskega orožja, so aktivisti spremljali tri pravne zadeve, ki vključujejo prizadevanje Trumpove administracije za ponovni zagon obrata Yucca Mountain. Tožba Svetovne poslovne akademije države, naj ta prekliče odločitev za podaljšanje zakupa državnih zemljišč, kjer stoji jedrska elektrarna Diablo Canyon, tudi po letu 2018, ni uspela. 28.avgusta je sodnik sprejel predlagano poravnavo med številnimi javnimi interesnimi skupinami in uradom za upravljanje San Onofre-ja, da bi podjetje prestavilo reaktorsko izrabljeno gorivo v notranjost na varnejšo lokacijo v petih letih, četudi tam še ni odlagališča, najverjetneje k reaktorju Palos Verde v Arizoni. San Onofre je manj kot 50 milj oddaljen od Los Angelesa in leži blizu številnih potresno aktivnih prelomnic. -- 11. Izšlo Poročilo o stanju svetovne jedrske industrije 2017 -- 12. septembra 2017 je bilo objavljeno novo poročilo o stanju svetovne jedrske industrije 2017 (World Nuclear Industry Status Report). Neodvisna jedrska znanstvenika Mycle Schneider in Antony Froggatt sta glavna avtorja kritičnega letnega poročila, ki skicira tekoče upadanje globalne jedrske industrije, in je objavljeno vsako leto od leta 2007 naprej. Gre za eno najpomembnejših študij o razvoju komercialnih jedrskih reaktorjev v svetu. Avtorja ne le primerjata statistične podatke začetka gradnje, zastoje in zaprtja, temveč tudi analizirata ekonomsko situacijo jedrskih operaterjev in jedrske politike v več državah. Poročilo ponovno kaže, da je jedrska industrija v finančni krizi in da dostopne cene elektrike, pridobljene iz jedrskih elektrarn, ostajajo iluzija, obenem pa kaže na hiter razvoj konkurenčnih obnovljivih virov energije. Preberite celoten članek: http://www.nuclear-heritage.net/index.php/World_Nuclear_Industry_Status_Report_2017_released -- 12. »Keep Space4Peace« - USAF Croughton -- Oxfordski CND je organizira demonstracije v podporo ideji, naj se vesolje ohrani za miroljubne namene in proti militarizaciji in nuklearizacije vesolja. Pohod in shod bosta potekala v soboto 7. oktobra. Govorci: Dave Webb (CND), Paul Mobbs (Croughton Watch), Nikki Clark (South West Against Nuclear). http://www.fraw.org.uk/croughtonwatch/posts-2017/croughton_2017_leaflet.pdf -- 13. Prihajajoči dogodki -- Vabljeni, da nam sporočite svoje lokalne in mednarodne dogodke za daljšo različico zbira prihajajočih dogodkov na spletni strani Nuclear Heritage Network ter za izvleček v prihodnjih NukeNews. http://upcoming.nuclear-heritage.net kmalu možen:      3. prevoz zabojnikov z radioaktivnim materialom iz                   jedrske elektrarne Obrigheim v jedrsko elektrarno Neckarwestheim (D) 28/09/17 5 PM:    Protest: »Nočemo jedrske vojne«, Downing Street, London (UK) 30/09/17 12 PM:   Shod "60 let od jedrske nesreče v Mayaku – končajmo                    rabo jedrske energije sedaj", Opernplatz, Hanover (D) 30/09/17 2.30 PM: Protesti proti EPR, Place de la Mairie, Saint Lo                    (F) 10/10/17-15/10/17: Filmski Festival Uran, Berlin (D) 14/10/17 10 AM:   Mednarodna konferenca "Konfrontacija ali                    sodelovanje? Jedrska razorožitev v nevarnih časih", London (UK) 02/11/17-04/11/17: Svetovni proti-jedrski družbeni forum 2017, Pariz (F) 06/11/17-17/11/17: Podnebni svet in protesti, Bonn (D) 27/11/17-30/11/17: ICOND 2017 – Mednarodna konferenca o razgradnji jedrskih objektov 2017, Aachen (D) http://www.nuclear-heritage.net/index.php/Castor_Resistance_in_Germany_2017 http://www.cnduk.org/get-involved/events/item/3542-protest-no-nuclear-war http://www.grohnde-kampagne.de/termine/#c588 http://www.can-ouest.org http://uraniumfilmfestival.org/en/preliminary-program-berlin http://www.cnduk.org/get-involved/events/item/3440-confrontation-or-cooperation?-nuclear-abolition-in-dangerous-times http://www.nuclear-heritage.net/index.php/Antinuclear_World_Social_Forum_2017 http://www.bonn.de/wirtschaft_wissenschaft_internationales/konferenzstandort/weltklimakonferenz/index.html?lang=de http://www.conference-service.com/conferences/radiation-protection.html -- 14. O NukeNews -- NukeNews je večjezično glasilo mreže Nuclear Heritage Network. Odraža aktivnosti, tematiko in boje proti-jedrskih aktivistov, povezanih v mednarodno skupnost. Članki so napisani in prevedeni s strani aktivistov, poleg njihovih običajnih proti-jedrskih dejavnosti. Cilj NukeNews glasila je obveščanje tako aktivistov kot zainteresirane javnosti. Vaši prispevki za naslednji izzid NukeNews so dobrodošli! Pošljite jih preko e-pošte na naslov: "newsletter AT nuclear-heritage DOT net". Besedilo naj bo kratka informacija v angleščini - ne več kot en odstavek, vključno s kratkim naslovom in morebitno spletno povezavo. Rok za oddajo za 27. številko NukeNews je 26. november 2017. Ažurirane roke za oddajo najdete na portalu NukeNews: http://NukeNews.Nuclear-Heritage.NET